ไทยพาณิชย์ลงทุน 4 หมื่นล้านรับยุคดิจิทัลแบงก์
ไทยพาณิชย์ประกาศเพิ่มสัดส่วนการลงทุนโครงสร้างพื้นฐานด้านเทคโนโลยี 4 หมื่นล้านบาท ภายใน 3 ปีนี้ มุ่งเป็นดิจิทัลแบงก์ เล็งขยายสินเชื่อปีนี้โต 4-6%
24 ม.ค. 2560

ไทยพาณิชย์ประกาศเพิ่มสัดส่วนการลงทุนโครงสร้างพื้นฐานด้านเทคโนโลยี 4 หมื่นล้านบาท ภายใน 3 ปีนี้ มุ่งเป็นดิจิทัลแบงก์ เล็งขยายสินเชื่อปีนี้โต 4-6%
นายอาทิตย์ นันทวิทยา กรรมการผู้จัดการใหญ่ และ ประธานเจ้าหน้าที่บริหาร แถลงทิศทางการทำงานในปี 2560 ว่า ธนาคารจะรุกการเป็นธนาคารดิจิทัลที่เข้าถึงความต้องการของลูกค้าอย่างแท้จริง (human Digital Banking) พร้อมเน้นขยายลูกค้าคนรุ่นใหม่ (Gen Y) กลุ่มลูกค้ารายได้สูง (Mass Affluent) และลูกค้าเอสเอ็มอี เพื่อตอบโจทย์และไลฟ์สไตล์ลูกค้าที่เปลี่ยนไปธนาคารตั้งเป้าจะเพิ่มสัดส่วนการลงทุนในโครงสร้างพื้นฐานด้านเทคโนโลยีแระมาณ 3-4 หมื่นล้านบาท ภายใน 3 ปีจากนี้ เพื่อรองรับแพลตฟอร์มดิจิทัล และนำเทคโนโลยีใหม่ๆมาช่วยการตัดสินใจลงทุนให้มีประสิทธิภาพมากขึ้น โดยจะอาศัยทั้งข้อมูลภายในและภายนอกธนาคาร รวมถึงการวิเคราะห์ข้อมูลขนาดใหญ่มาช่วยวิเคราะห์พฤติกรรมและคว่มต้องการเชิงลึกมากขึ้น
"ปีนี้ธนาคารตั้งเป้าขยายสินเชื่อให้โต4-5% ตามทิศทางเศรษฐกิจที่ดีขึ้นกว่าปีที่ผ่านมา และดูแลหนี้ที่ไม่ก่อให้เกิดรายได้ (เอ็นพีแอล) ให้ต่ำกว่า 3% โดยจะปล่อยสินเชื่อที่เป็นอุตสาหกรรมเป้าหมาย คือ กลุ่มโครงสร้างพื้นฐาน อุตสาหกรรมอาหารและเครื่องดืม ก่อสร้าง การค้า และเพิ่มสัดส่วนสินเชื่อส่วนบุคคลและบัตรเครดิตเพิ่ม ซึ่งไม่ได้เน้นที่การเพิ่มจำนวน แต่ให้ลูกค้าเลือกใช้เราเป็นธนาคารหลัก" นายอาทิตย์กล่าว
ทั้งนี้ ในรอบปี 2559  ที่ผ่านมาธนาคารมีกำไรรวม 4.76 หมื่นล้านบาท กำไรสูงสุดในระบบธนาคาร และกำไรสูงกว่าปีก่อนหน้า 0.9% ที่เคยมีกำไร 4.72 หมื่นล้านบาท ซึ่งส่วนใหญ่กำไรจากสินเชื่อที่โตๆด้ดีที่ 5.8% ซึ่งสูงกว่าอัตราการเติบโตทางเศรษฐกิจ (จีดีพี) และการบริหารต้นทุนเงินฝากได้ลดลง